Skúli Helgason
Skúli Þór Helgason (f. 15. apríl 1965) er íslenskur stjórnmálamaður, borgarfulltrúi og fyrrum alþingismaður fyrir Samfylkinguna

Hann fæddist í Reykjavík og foreldrar hans eru Helgi Skúlason (1933 – 1996) leikari og Helga Bachmann (1931– 2011) leikkona. Systir hans er Helga Vala Helgadóttir íslenskur lögmaður og fyrrum stjórnmálakona. Kona hans er Anna-Lind Pétursdóttir sálfræðingur og hann á fimm börn.

Starfsferill 
Skúli lauk stúdentsprófi í Menntaskólanum í Reykjavík árið 1984, BA-próf í stjórnmálafræði Háskóla Íslands árið 1994 og MPA-próf í opinberri stjórnsýslu frá University of Minnesota árið 2005.

Hann var dagskrárgerðarmaður hjá Ríkisútvarpinu frá 1984–1996. Frá 1991–1992 var hann varaformaður Stúdentaráðs Háskóla Íslands, síðar framkvæmdastjóri Stúdentaráðs Háskóla Íslands frá 1992–1993 og var í stjórn Félagsstofnunar stúdenta frá 1994–1996. Hann var dagskrárgerðarmaður hjá Bylgjunni frá 1996–1998 og dagskrárstjóri Bylgjunnar frá 1998–1999. 

Hann var framkvæmdastjóri innlendra viðburða hjá Reykjavík - menningarborg Evrópu frá 1999–2000, útgáfustjóri hjá Eddu - miðlun og útgáfu frá 2001–2003, varaformaður stjórnar Þróunarsamvinnustofnunar Íslands frá 2007–2008, frá 2007–2009 formaður stjórnar Iceland Naturally, formaður Hollvinasamtaka Minnesota-háskóla á Íslandi frá 2007 og frá 2010–2013 í nefnd um eflingu græna hagkerfisins.

Stjórnmálaferill 
Skúli var framkvæmdastjóri Samfylkingarinnar frá 2006–2009. 

Í Alþingiskosningum 2009 var hann kjörinn Alþingismaður fyrir Reykjavíkurkjördæmis suður þangað til að hann datt út af þingi í Alþingiskosningunum 2013 en var kjörinn varaþingmaður fyrir Reykjavíkurkjördæmis norður. Hann sat í Heilbrigðisnefnd frá 2009–2010, var formaður iðnaðarnefnd frá 2009–2010, í menntamálanefnd frá 2009–2011, formaður þess frá 2010–2011, í umhverfisnefnd 2010–2011, frá 2010–2011 í viðskiptanefnd, í allsherjar- og menntamálanefnd frá 2011–2013 og var í efnahags- og viðskiptanefnd frá 2011–2013. 

Í Borgarstjórnarkosningunum í Reykjavík 2014 náði hann kjöri fyrir Samfylkinguna og situr þar en.

Heimildir 

Fyrrum Alþingismenn
Fulltrúar í borgarstjórn Reykjavíkur

Þingmenn Samfylkingarinnar
Borgarfulltrúar Samfylkingarinnar